Hellmut Klima

Hellmut KLIMA (naskiĝinta la  en Sibio mortinta la  en Turnișor) estis rumana historiisto, pastoro kaj instruisto de germana lingvo.

 Vivo 
Post trapaso de la abiturienta ekzameno ĉe la renomita Brukenthal-gimnazio sibia li studis teologion protestantisman en Kluĵo, Vieno kaj Lepsiko. Tiam li perlaboris la vivtenon en la Aŭstria ŝtata arkivejo. En 1939 li doktoriĝis skribinte tezon pri la guberniestroj transilvaniaj (Titolo germana: Die Gubernatoren Siebenbürgens 1774–1867; publikiĝo iĝis en la 1943-a jaro en rumana lingvo).

En 1940 li fariĝis paroĥestro en la landler-a komunumo Turnișor, estonte krome inter 1969 kaj 1978 dekano de la Sibia eklezidistrikto kiel ankaŭ spirita membro de la Landa konsistorio de la Evangelia eklezio de Rumanio. Ĝis la emeritiĝo li restis enofice. Tamen en 1945 lia kariero interrompitis pro deporto kaj punlaborad-devigo en Sovetunio.

Liajn postlasitaĵojn skribajn oni parte enkorpigis en la bibliotekon de la sibia Transilvanio-instituto. Troveblas tie i.a. lia kolekto de transilvaniaĵoj kaj 364 monografioj geografiaj-historiaj-sociaj de ĉiuj vilaĝfondoj faritaj de transilvaniaj saksoj. Sed la kolekto de moneroj estas hodiaŭ en la Transilvania muzeo en Gundelsheim.

Estante paroĥestro en Turnișor li akribege esploris la historion de la Landleroj (protestantoj forpelitaj en la 18-a jarcento far Maria Tereza de Aŭstrio kaj rifuĝintaj en Transilvanio). Dum la komunisma diktaturo en Rumanio li ne rajtis publikigi siajn rezultojn sciencajn. Partojn poste prezentis publike la elmigrinta landlerino Renate Bauinger-Liebhart.georgschnell.de: Dr. Hellmut Klima – Deportation der Landler (pri la deporto de la landleroj)

 Referencoj 

 Eksteraj ligiloj 


Kategorio:Rumanaj historiistoj
Kategorio:Transilvaniaj saksoj
Kategorio:Rumanaj teologoj
Kategorio:Rumanaj pedagogoj
Kategorio:Luteranaj pastroj